2019. gada 19. novembrī Rīkojums Nr. 583

Rīgā (prot. Nr. 54 60. §)

**Par finanšu līdzekļu piešķiršanu no valsts budžeta programmas**

**"Līdzekļi neparedzētiem gadījumiem"**

1. Finanšu ministrijai no valsts budžeta programmas 02.00.00 "Līdzekļi neparedzētiem gadījumiem" piešķirt Vides aizsardzības un reģionālās attīstības ministrijai 6 784 *euro* pārskaitīšanai Balvu novada pašvaldībai, lai segtu izdevumus, kas saistīti ar 2019. gada 6. jūlijā viesuļvētras laikā radīto postījumu novēršanu Golvaru kapsētā Bērzpils pagastā, Balvu novadā.

2. Vides aizsardzības un reģionālās attīstības ministrijai šā rīkojuma 1. punktā minēto finansējumu pārskaitīt Balvu novada pašvaldībai pēc tam, kad pašvaldība būs iesniegusi attiecīgus dokumentus (līgumu, rēķinu kopijas), kas apliecina, ka tā ir nodrošinājusi ne mazāk kā 30 procentu no finansējuma, kas nepieciešams, lai segtu izdevumus, kas saistīti ar 2019. gada 6. jūlijā viesuļvētras laikā radīto postījumu novēršanu Golvaru kapsētā Bērzpils pagastā, Balvu novadā.

Ministru prezidents A. K. Kariņš

Vides aizsardzības un

reģionālās attīstības ministrs J. Pūce